**Henri Tamminen** (s. 22. huhtikuuta 1993 Espoo) on suomalainen jääkiekkoilija, joka pelaa Ruotsin kolmanneksi korkeimmalla sarjatasolla Hockeyettan-joukkue Bodens HF:ssä. Hän on pelipaikaltaan oikea laitahyökkääjä ja laukoo oikealta.

Ura
---

### Seuraura

Tamminen on Jäähongan kasvatti. Hän siirtyi C-juniori-ikäisenä Espoo Bluesiin kaudeksi 2008–2009, jolloin hän toimi seuran C-nuorten varakapteenina, kuten myös B-nuorissa seuraavalla kaudella 2009–2010. Kauden 2010–2011 päätteeksi hän voitti B-nuorten Suomenmestaruuden. Kaudeksi 2012–2013 Tamminen siirtyi Helsingin IFK:n A-nuoriin, joiden toiseksi paras maalintekijä hän oli 13 osumallaan Miro-Pekka Saarelaisen jälkeen. Tamminen edusti joukkuetta kauden aikana myös Junior Club World Cupissa.

Kesäkuussa 2013 Tamminen siirtyi HIFK:n SM-liigajoukkueen lainapelaajana try-outille Mestis-joukkue KooKoohon. Elokuun lopulla hän sai sinne jatkosopimuksen kaudeksi 2013–2014. Tamminen pelasi varsin lupaavan harjoituskauden ja runkosarjan alun, mutta hän putosi kauden edetessä kuitenkin lopulta KooKoon kokoonpanon ulkopuolelle. Tamminen palasi joulukuussa 2013 hetkeksi HIFK:n A-nuorten vahvuuteen, josta hän siirtyi tammikuussa 2014 kuukauden loppuun asti kestäneellä lainasopimuksella Lempäälän Kisaan. Tämän jälkeen Tammisen sopimusta jatkettiin kauden loppuun. Hän vakiinnutti loppukaudella LeKissä paikkansa lähinnä alempien ketjujen puolustavassa roolissa onnistuen siinä suhteellisen hyvin. Yhteensä Tammisen tulokaskausi Mestiksessä toi 29 runkosarjaottelussa tehot 2+3=5.

Alkukauden 2014–2015 Tamminen vietti lähinnä lainalla Mestis-joukkue Kiekko-Vantaassa. Hän teki HIFK:ssa SM-liigadebyyttinsä 28. lokakuuta 2014 vieraissa Porin Ässiä vastaan. Tamminen sai ottelussa jääaikaa 9.32 minuuttia. Tamminen vakiinnutti loppukaudesta paikkansa HIFK:n liigajoukkueessa ja pelasi 14 runkosarja-, seitsemän pudotuspeli- ja yhden Mestarien liigan ottelun jääden ilman tehopisteitä. Kaudella 2015–2016 hän avasi maalitilinsä SM-liigassa. Tamminen teki liigauransa avausmaalin 24. syyskuuta 2015 Turun Palloseuraa vastaan. Hänen osumansa jäi HIFK:n 4–2-voittoon päättyneen ottelun ratkaisumaaliksi. Heikki Riihiranta valitsi Tammisen ottelun Alumnien tähtien ykköstähdeksi. Kaikkiaan hän pelasi kauden aikana SM-liigassa 26 runkosarja- ja kaksi pudotuspeliottelua tehopistein 3+1=4 sekä CHL:ssä kuusi ottelua ilman tehopisteitä. Tamminen voitti kauden päätteeksi SM-hopeaa. Hän pelasi kauden aikana myös yhdeksän ottelua lainalla Kiekko-Vantaassa.

Kaudella 2016–2017 Tamminen pelasi SM-liigassa 37 runkosarja- ja kolme pudotuspeliottelua tehopistein 4+2=6. Toukokuussa 2017 hän teki HIFK:n kanssa vuoden mittaisen jatkosopimuksen. Kaudella 2017–2018 Tamminen kärsi loukkaantumisista, jäi pieneen rooliin ja pelasi vain 23 runkosarja- ja yhden pudotuspeliottelun tehden yhden maalin. Mestarien liigassa hän onnistui tekemään kuudessa ottelussa tehot 3+1=4. Tamminen voitti kauden päätteeksi SM-pronssia.

Tamminen siirtyi kaudeksi 2018–2019 1+1-vuotisella sopimuksella JYPiin. Hän pelasi viisi runkosarja- ja yhden CHL-ottelua sekä lainalla Mestis-joukkue KeuPa HT:ssä kolme runkosarja- ja kaksi Suomen Cupin ottelua, kunnes JYP purki Tammisen sopimuksen marraskuussa 2018, kun hänelle ei löytynyt joukkueesta sopivaa roolia. Runsas viikko myöhemmin Tamminen palasi aiempaan seuraansa, Mestis-joukkue Kiekko-Vantaan riveihin loppukauden sopimuksella.

Kaudeksi 2019–2020 Tamminen siirtyi vuoden mittaisella sopimuksella Ruotsin toiseksi korkeimmalle sarjatasolle Hockeyettan-joukkue Bodens HF:ään.

### Maajoukkueura

Tamminen on pelannut kolme poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2010–2011 | Blues | A-SM | 4 | 0 | 0 | 0 | 0 | – | – | – | – | – |
| 2011–2012 | Blues II | A-I-div. Q | 3 | 5 | 5 | 10 | 12 | – | – | – | – | – |
|  | Blues II | A-I-div. | 3 | 5 | 1 | 6 | 2 | – | – | – | – | – |
|  | Blues | A-SM | 23 | 13 | 11 | 24 | 51 | – | – | – | – | – |
| 2012–2013 | HIFK | A-SM | 44 | 13 | 5 | 18 | 77 | 5 | 1 | 1 | 2 | 2 |
| 2013–2014 | HIFK | A-SM | 14 | 8 | 2 | 10 | 8 | – | – | – | – | – |
|  | KooKoo | A-Mestis | 7 | 5 | 5 | 10 | 6 | – | – | – | – | – |
|  | KooKoo | Mestis | 15 | 2 | 2 | 4 | 6 | – | – | – | – | – |
|  | LeKi | Mestis | 14 | 0 | 1 | 1 | 4 | – | – | – | – | – |
| 2014–2015 | Kiekko-Vantaa | Mestis | 31 | 10 | 7 | 17 | 50 | – | – | – | – | – |
|  | HIFK | SM-liiga | 14 | 0 | 0 | 0 | 4 | 7 | 0 | 0 | 0 | 0 |
| 2015–2016 | Kiekko-Vantaa | Mestis | 9 | 3 | 0 | 3 | 18 | – | – | – | – | – |
|  | HIFK | SM-liiga | 26 | 3 | 1 | 4 | 6 | 2 | 0 | 0 | 0 | 2 |
| 2016–2017 | Kiekko-Vantaa | Mestis | 1 | 0 | 1 | 1 | 0 | – | – | – | – | – |
|  | HIFK | SM-liiga | 37 | 4 | 2 | 6 | 22 | 3 | 0 | 0 | 0 | 6 |
| 2017–2018 | HIFK | SM-liiga | 23 | 1 | 0 | 1 | 4 | 1 | 0 | 0 | 0 | 0 |
| 2018–2019 | KeuPa HT | Mestis | 3 | 0 | 0 | 0 | 0 | – | – | – | – | – |
|  | JYP | SM-liiga | 5 | 0 | 0 | 0 | 2 | – | – | – | – | – |
|  | Kiekko-Vantaa | Mestis | 32 | 6 | 6 | 12 | 59 | – | – | – | – | – |
| 5 kautta | yhteensä | SM-liiga | 105 | 8 | 3 | 11 | 38 | 13 | 0 | 0 | 0 | 8 |
| 6 kautta | yhteensä | Mestis | 105 | 21 | 17 | 38 | 137 | – | – | – | – | – |

Lähteet
-------

* Henri Tamminen The Internet Hockey Databasessa (englanniksi)
* Henri Tamminen Eurohockey-sivustolla (englanniksi)
* Henri Tamminen *Elite Prospects*. Everysport Media Group AB.  (englanniksi)

### Viitteet

1. 1 2  Henri Tammisen sopimukselle jatkoa – Kauppila kapteeniksi *Jatkoaika.com*.  29.8.2013. Jatkoaika r.y. Viitattu 28.10.2014.
2. 1 2  Yonkman ja Eklund vahvistamaan JYP-puolustusta, Rooballe jatkosopimus *jypliiga.fi*.  7.11.2018. JYP Jyväskylä Oy. Viitattu 7.11.2018.
3. ↑  Tilastot *liiga.fi*. Jääkiekon SM-liiga Oy. Viitattu 28.10.2014.
4. ↑  Elite Prospects - HIFK U20 *eliteprospects.com*. Everysport Media Group. Viitattu 2.7.2019. (englanniksi)
5. 1 2 3 4 5  Henri Tamminen *Elite Prospects*. Everysport Media Group AB.  (englanniksi)
6. ↑  KooKoo värväsi jykevän TUTO-puolustajan *Jatkoaika.com*.  19.6.2013. Jatkoaika r.y. Viitattu 28.10.2014.
7. ↑  Karhu, Teemu: KooKoon pelaaja-arvioinnit 2013–2014: Täydellinen kokonaisuus *Jatkoaika.com*.  12.5.2014. Jatkoaika r.y. Viitattu 28.10.2014.
8. ↑  KooKoo-kaksikko jouluun asti HIFK:n A-nuorissa *Jatkoaika.com*.  5.12.2013. Jatkoaika r.y. Viitattu 28.10.2014.
9. ↑  Tamminen vahvistaa LeKi-hyökkäystä *Jatkoaika.com*.  22.1.2014. Jatkoaika r.y. Viitattu 28.10.2014.
10. ↑  HIFK-lainat jatkavat kauden loppuun Lempäälässä *Jatkoaika.com*.  1.2.2014. Jatkoaika r.y. Viitattu 28.10.2014.
11. ↑  Raunio, Antti: LeKin pelaaja-arvioinnit 2013–2014: Fysiikan lait iskivät: se mikä menee ylös, tulee myös alas *Jatkoaika.com*.  20.3.2014. Jatkoaika r.y. Viitattu 28.10.2014.
12. ↑  Ottelutilastot *liiga.fi*.  28.10.2014. Jääkiekon SM-liiga Oy. Viitattu 28.10.2014.
13. ↑  Otteluseuranta *liiga.fi*.  24.9.2015. Jääkiekon SM-liiga Oy. Viitattu 10.10.2015.
14. ↑  Selin korvaa Törmäsen HIFK:n käskyttäjänä *Jatkoaika.com*.  8.5.2017. Jatkoaika. Viitattu 8.5.2017.
15. ↑  HIFK:n Tamminen siirtyy Jyväskylään *Jatkoaika.com*.  2.5.2018. Jatkoaika r.y. Viitattu 3.5.2018.
16. ↑  Roivas, Mikko: Henri Tamminen sopimukseen Kiekko-Vantaan kanssa *Jatkoaika.com*.  15.11.2018. Jatkoaika. Viitattu 15.11.2018.
17. ↑  Eliasson, Dennis: Henri Tamminen sopimukseen Kiekko-Vantaan kanssa *bodenhockey.se*.  28.7.2019. Bodens Hockeyförening. Viitattu 28.7.2019. (ruotsiksi)